**APROBAT,**

**RECTOR,**

**Conf. univ. dr. ing. Dumitru CHIRLEŞAN**

**CAIET DE SARCINI**

|  |  |  |
| --- | --- | --- |
| Nr.  Crt. | Denumire produse ce se vor achiziționa | COD CPV |
| 1 | Imprimanta 3D Prusa MK3S+ MMU2S - 1 bucată | 30232110-8 |

Avizat,

Manager de proiect,

Prof. univ. dr. ing. Adrian CLENCI

Întocmit: Conf.Univ.Dr. Constantin Augustus Bărbulescu

Ec. Miron Mavrodin

Ec. Miron Mavrodin

* Titularul și beneficiarul achiziției : UNIVERSITATEA din PITEŞTI

1. **Introducere**

Caietul de sarcini face parte integrantă din documentaţia de atribuire şi constituie ansamblul cerinţelor pe baza cărora se elaborează de către fiecare ofertant propunerea tehnică și propunerea financiară. Cerințele impuse prin prezentul Caiet de sarcini sunt considerate ca fiind minimale și obligatorii.

Caietul de sarcini conţine, în mod obligatoriu, specificaţii tehnice și financiare. Acestea definesc, după caz şi fără a se limita la cele ce urmează, caracteristici referitoare la nivelul calitativ, tehnic şi de performanţă, siguranţa în exploatare, dimensiuni, precum şi sisteme de asigurare a calităţii, terminologie, simboluri, teste şi metode de testare, ambalare, etichetare, marcare, condiţiile pentru certificarea conformităţii cu standarde relevante sau altele asemenea.

Specificaţiile tehnice care indică o anumită origine, sursă sau producţie, un procedeu special, o marcă de fabricaţie sau de comerţ, sunt menţionate doar pentru a identifica cu uşurinţă tipul de produs şi nu au ca efect favorizarea sau eliminarea anumitor operatori economici sau a anumitor produse, aceste specificaţii vor fi considerate ca având menţiunea sau ECHIVALENT.

Prevederile prezentului caiet de sarcini sunt obligatorii pentru ofertanţi.

Prevederile prezentului caiet de sarcini nu anulează obligaţiile ofertantului de a respecta legislaţia, normativele şi standardele specifice, aplicabile, aflate în vigoare la data depunerii ofertei.

Caietul de sarcini trebuie să precizeze şi instituţiile competente de la care furnizorii, executanţii sau prestatorii pot obţine informaţii privind reglementările obligatorii referitoare la protecţia muncii, la prevenirea şi stingerea incendiilor şi la protecţia mediului,

În cadrul acestei proceduri, Universitatea din Piteşti îndeplineşte rolul de Autoritatea/entitatea contractantă, respectiv Autoritatea/entitatea contractantă în cadrul Contractului.

Pentru scopul prezentei secţiuni a Documentaţiei de Atribuire, orice activitate descrisă într-un anumit capitol din Caietul de Sarcini şi nespecificată explicit în alt capitol, trebuie interpretată ca fiind menţionată în toate capitolele unde se consideră de către Ofertant că aceasta trebuia menţionată pentru asigurarea îndeplinirii obiectului Contractului.

**2. Contextul realizării achiziţiei**

**2.1. Informaţii despre autoritatea contractantă**

Universitatea din Piteşti este o instituţie publică de învăţământ superior a cărei misiune este să promoveze şi să susţină ­ în comunitatea locală, regională, naţională şi internaţională ­ dezvoltarea unor componente culturale specifice.

În contextul actual, aceste componente sunt:

- o cultură a acţiunii bazate pe cunoaştere sistematică şi inovatoare;

- o cultură a dezvoltării personale şi morale;

- o cultură a învăţării permanente şi inovatoare;

- o cultură a atitudinii proactive şi participării;

- multiculturalitate, dialog intercultural şi interconfesional;

- o cultură a dezvoltării personale;

- o cultură a competenţei ştiinţifice şi tehnologice, competenţei organizaţionale şi a competenţei cetăţeneşti;

- o cultură a integrării în diversitate şi a globalizării, în condiţii de respect al identităţii şi de reciprocitate.

Universitatea din Piteşti îşi asumă rolul complex de asigurare a unei educaţii performante, a unei cercetări ştiinţifice inovatoare, de avangardă pe plan naţional şi internaţional, precum şi rolul oferirii unor platforme de servicii specializate către comunitate. Astfel, universitatea constituie pentru comunitatea academică cadrul instituţional în care, participativ şi democratic, cu responsabilitate, competenţă, onestitate şi curaj, se fundamentează soluţii pentru schimbările permanente din societate şi problemele complexe ale lumii de azi.

În temeiul prevedrilor din Legea 98/2016 privind achizițiile publice, cu modificările și completările ulterioare, se lansează prezenta procedură de atribuire contractului de achiziție având ca obiect:

|  |  |
| --- | --- |
| Nr. crt. | Denumire Achiziţie |
| 1 | Imprimanta 3D Prusa MK3S+ MMU2S - 1 bucată |

## 2.2. Informaţii despre contextul care a determinat achiziţionarea produselor şi a serviciilor conexe

Produsele menţionate în prezentul Caiet de sarcini sunt prevăzute în contractul de finanțare al Universității din Pitești, nr. 14057/16.09.2022, din Planul Național de Redresare și Reziliență (PNRR), poziția 78 din Planul de Achiziții.

Achiziția este necesară derulării activității A2 „Dezvoltarea și implementarea unei infrastructuri informatice (hardware și software) complexe, complete, moderne și performante pentru creșterea calității activității de predare-învățare, respectiv de cercetare la nivelul celor 16 departamente ale universității”

**3. Specificațiile tehnice ale produselor ce se vor achiziționa**

|  |  |
| --- | --- |
| Denumire in Planul de achizitii | Specificatii tehnice solicitate |
| Imprimanta 3D Prusa MK3S+ MMU2S - 1 bucată | **Imprimanta 3D Prusa Mk3s+ MMU2S, sau echivalent**  Asamblată cu modul WIFI  Tehnologie de printare: FDM  Volum de construcție: 25x21x21 cm  Duză de extruziune: min 0,4 mm  Grosime filament: min 1,75 mm  Temperatura maximă de printare: 300 ̊ Celsius  Viteza maximă de printare: 200 mm/s  Grosime strat: 50 microni  Monitor LCD integrat: DA  Slot card de memorie: DA  Card de memorie: INCLUS  Materiale suportate: PETG,ABS, PLA, PET-G, HIPS, FLEX PP,  Ninjaflex, Laywood, Laybrick, Nylon, Bamboofill, Bronzefill, ASA, T-Glaze  Număr extruder: 1  Sistem de operare compatibil: Windows, Linux, Mac  Placă de bază EINSY RAMBo  Driver silențios Trinamic 256  Imprimare mai rapidă: 200+ mm/s  Conectarea fără senzori pentru axele X si Y  Rigiditate imbunătățită cu extrudări din aluminiu  Detectarea și restabilirea căderilor de curent  Răcire sporită pe ambele părți ale obiectului  Senzor optic pentru detectarea prezenței și detectării mișcării filamentului  Încărcarea automată a filamentului când se introduce filamentul  Detectarea extruderului blocat  Blocarea ventilatorului extruderului este prevenită prin oprirea printării pentru a nu afecta extruderul  Calibrare rapidă a temperaturii prin noul termistor P.I.N.D.A 2  Detectarea si recuperarea straturilor deplasate  Extruder de tip Bondtech – pentru împingerea eficientă a filamentului  Modul wifi inclus  Pachet de consumabile inclus 30 kg   15 kg Filament 3D 1.75mm PETG 15 kg Filament 3D 1.75mm PLA  **Termen de garanție – minim 24 de luni de la data semnării Procesului Verbal de Recepție și Punere in Funcțiune** |

**Specificațiile tehnice care indică indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație, sunt meșionate doar pentru identificarea cu ușurință a tipului de produs și NU au ca efect favorizarea sau eliminarea anumitor operatori economici sau a anumitor producători. Aceste specificații vor fi considerate ca având mențiunea de “sau echivalent”.**

**2**. Servicii incluse:

1. Livrare și punere în functiune la locația indicată de Autoritatea Contractantă, respectiv Corpul B, situat în *Municipiul Piteşti, Aleea Școlii Normale, numărul 7, Judeţul Argeş*

2. Instruire în operarea imprimantei – 4 ore x 3 persoane

**4. Criteriul de atribuire și factorii de evaluare utilizați**

Criteriul de atribuire este “ **Preţul cel mai scăzut exprimat în lei, fără TVA**” şi a fost stabilit în conformitate cu Art. 187, Alin. 3, litera d) din Legea nr.98/2016, cu modificarile si completarile ulterioare.

***În cazul a două sau mai multe oferte aflate la egalitate, după aplicarea criteriului de atribuire, se vor solicita noi propuneri financiare în plic închis, oferta câştigătoare fiind desemnată oferta ADMISIBILĂ cu cel mai mic preţ.***

**5. Alegerea și justificarea procedurii de atribuire: achiziție directa.** conform art. 7 aliniatul 5 din Legea nr.98/2016, valoarea estimată până în 270.120 lei fără TVA.

**6. 1. Date despre locaţia livrării şi punerii în funcțiune:** Corpul B, situat în Municipiul Piteşti, Str. Aleea Școlii Normale, nr.7, Judeţul Argeş

**6.2.Termen de livrare:** : maxim 60 de zile calendaristice de la semnarea contractului de către ambele părți, dar nu mai târziu de 30.09.2023.

**7. Valoarea estimată exprimată în lei fără TVA**

|  |  |  |  |  |  |
| --- | --- | --- | --- | --- | --- |
| Nr.  Crt. | Denumire produse ce se vor achiziționa | UM | Nr. | Valoare unitară  Lei fără TVA | Valoare totală  Lei fără TVA |
| 1 | Imprimantă 3D Prusa MK3S+ MMU2S | bucăți | 1 | 11.764,00 | 11.764,00 |

**8. GARANȚIE**

Garanția comercială. Producătorul/ Furnizorul va acorda o perioadă de 24 de luni pentru produs. Producătorul/Furnizorul va prezenta termenii și condițiile garanției pentru fiecare lot în parte.

Ofertantul va prezenta documente doveditoare cu privire la originea echipamentelor ofertate (locul de fabricație).

Ofertantul va garanta că produsele vor fi furnizate la parametrii consemnați în specificațiile tehnice, care vor fi evidențiațe obligatoriu în certificatele de conformitate.

Asumarea garanției se va face în scris de către producător/furnizor sau de către reprezentanța în România a acesteia printr-o declarație în scris pe propria răspundere , către Autoritatea Contractantă (Universitatea din Pitești).

Echipamentele ofertate trebuie să fie noi, originale, din producția curentă, de ultimă generație și să beneficieze de suport din partea producătorului.

**9.1. Garanția de participare**

Cuantumul garantiei de participare este de 117 LEI și aceasta trebuie să fie irevocabilă şi necondiţionată.

Perioada de valabilitate a garantiei de participare va fi de minim 6 luni de la termenul limita de depunere a ofertelor. Garantia de participare se poate constitui prin virament bancar sau printr-un instrument de garantare emis de o institutie de credit din Romania sau din alt stat sau de o societate de asigurari, in conditiile legii. Garantia trebuie sa fie irevocabila. Contul pentru depunerea garanţiei de participare, in cazul in care se constituie prin virament bancar: • RO08TREZ0465005XXX003514 deschis la Trezoreria Mun.Pitesti, cod fiscal 4122183, iar în detaliile tranzacției se va menționa numărul invitației de participare

Instrumentul de garantare se transmite împreună cu oferta și celelalte documente ale acesteia, cel mai târziu la data și ora-limită de depunere a ofertelor și trebuie sa prevada ca garantia de participare se va executa neconditionat, respectiv la prima cerere a beneficiarului, pe baza declaratiei acestuia cu privire la culpa persoanei care a garantat.

Garanția de participare emisă în altă limbă se va încărca în SICAP, însoțită de traducerea autorizată în limba română, urmând ca ulterior, la solicitarea autorității contractante să fie prezentată în forma originală emisă în statul de reședință. Pentru garanția de participare constituită în altă valută, data de referință a echivalentei va fi cursul stabilit de BNR cu 5 zile înainte de data limită de depunere a ofertelor.

**9.2. Garanția de bună execuție**

Cuantumul garanţiei de bună execuţie este de 10% din valoarea fără TVA a contractului. Modul de constituire a garantiei de bună executie a contractului de furnizare: furnizorul va alege prin documentele de ofertare forma de constituire a garantiei de buna executie conform Hotărârea nr. 395/2016, art. 40.

**10. Livrare, ambalare, marcare și transport**

Livrarea produsului se va efectua de furnizor la sediul Autorității Contractante în termen de maxim 120 de zile calendaristice de la semnarea contractului de către ambele părți, dar nu mai târziu de 30.10.2023

Transportul se va asigura de către furnizor cu mijloace de transport pe cheltuiala sa, până la locația

Autorității Contractante .

Produsul trebuie furnizat cu următoarele documente:

* factura fiscală
* certificat de garanţie
* certificat/declaraţie de conformitate

Marcarea şi ambalarea produselor prevăzute în contract intră în obligaţiile furnizorului şi se efectuează conform standardelor, normelor tehnice şi documentaţiilor de execuţie în cazul bunurilor din contract.

Preţul ambalajelor este inclus în preţul produselor.

Toate materialele de ambalare ale echipamentelor toate materialele necesare protecţiei coletelor (paleţi de lemn, lăzi, cutii şi foi de protecţie etc.) rămân în proprietatea achizitorului*.*

***11. Atribuțiile și responsabilitățile părților***

**În ce privește atribuțiile și responsabilitățile părților, acestea sunt descrise în modelul de contract, ce se regăsește în documentația postată pe site-ul https://www.upit.ro/ro/pnrr/achizitii-pnrr și este parte integrantă din documentația de atribuire.**

**12. Recepția cantitativă și calitativa**

Recepția cantitativ-calitativă se va face în prezența ambelor părți. Recepția produselor se va efectua pe bază de proces verbal semnat de o contractant și Autoritatea contractantă. Recepția produselor se va realiza în mai multe etape, respectiv:

a) recepția cantitativă se va realiza după livrarea produselor, în cantitatea solicitată, la locația indicată de Autoritatea contractantă, întocmindu-se un Proces Verbal de Recepție Cantitativă ce va fi semnat de ambele părți.

b) recepția calitativă se va realiza după punerea în funcțiune a produsului de către contractant, întocmindu-se un Proces Verbal de Recepție Calitativă ce va fi semnat de ambele părți.

Procesul verbal de recepție calitativă va include unul din următoarele rezultate:

1. acceptat – produs conform din punct de vedere al specificațiilor tehnice prezentate și admise de către Autoritatea Contractantă
2. acceptat cu observații minore – prezintă urme ale ale ambalajelor/foliilor ce au fost utilizate pentru transportul în siguranță a produselor, urme care pot fi indepartate cu ușurință la momentul recepției.
3. Acceptat cu rezerve – produsul livrat prezintă urme interne/externe, eventuale lipsuri ce pot fi remediate/ completate într-un termen ce nu poate depăși 48 de ore.
4. refuzat – produsul livrat nu corespunde cerintele tehnice sau prezintă defecțiuni majore urmând a fi înlocuit în termende 48 de ore de la data constatării neconcordanțelor. Înlocuirea produsului defect cu unul echivalent, configurat corespunzător, se va face în maxim 48 de ore dacă defectul nu este remediat.

Activitățile privind livrarea și recepția bunurilor se va efectua în timpul orelor de lucru ale Autorității contractante, respective de luni până vineri, între orele 8,30 – 16.

**13. Elaborarea ofertei tehnice**

Oferta tehnică se va elabora pentru un lot sau pentru ambele loturi.

**Oferta tehnică va**  va conţine cerintele tehnice şi funcţionale conţinute în Caietul de sarcini prin care să se poată verifica corespondenţa propunerii tehnice cu specificaţiile respective.

**Orice ofertă tehnică incompletă atrage după sine descalificarea acesteia**

**14. Elaborarea ofertei financiare**

Ofertantul va elabora propunerea financiară astfel încât aceasta să furnizeze toate informaţiile solicitate cu privire la preţ, la alte condiţii financiare şi comerciale legate de obiectul contractului de achiziţie.

**Orice ofertă financiară incompletă atrage după sine descalificarea acesteia**

**15. Alte mențiuni**

**15.1. NU SE ACCEPTĂ OFERTE ALTERNATIVE**

**15.2. Perioada minimă pe parcursul căreia ofertantul trebuie să îşi menţină oferta: 120 de zile de la termenul limită de primire a ofertelor**

**16. Stabilirea ofertei câştigătoare**

Stabilirea ofertei câştigătoare se realizează de către comisia de evaluare, având în vedere încadrarea în perioada de valabilitate a ofertelor, precum şi criteriul aplicat pentru atribuirea contractului de achiziţie fapt ce va fi consemnat printr-o hotarâre a comisiei.

**17. Cadrul legal care guvernează relaţia dintre Autoritatea/entitatea contractantă şi Contractant (inclusiv în domeniile mediului, social şi al relaţiilor de muncă)**

1. Ofertantul devenit Contractant are obligaţia de a respecta în executarea Contractului, obligaţiile aplicabile în domeniul mediului, social şi al muncii instituite prin dreptul Uniunii, prin dreptul naţional, prin acorduri colective sau prin dispoziţiile internaţionale de drept în domeniul mediului, social şi al muncii.

Actele normative şi standardele indicate mai jos sunt considerate indicative şi nelimitative; enumerarea actelor normative din acest capitol este oferită ca referinţă şi nu trebuie considerată limitativă:

Legea nr. 98/2016 privind achizițiile publice, cu modificările și completările ulterioare;

Hotararea de Guvern nr. 395/2016 actualizata pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, actualizata;

Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor, cu modificările și completările ulterioare;

Ordonanța de Urgență nr. 13/2015 privind înființarea, organizarea și funcționarea Agenției Naționale pentru Achiziții Publice, cu modificările și completările ulterioare;

Ordonanța de Urgență nr. 98/2017 privind funcția de control ex ante al procesului de atribuire a contractelor/acordurilor-cadru de achiziție publică, a contractelor/ acordurilor-cadru sectoriale și a contractelor de concesiune de lucrări și concesiune de servicii Ordonanța de Urgență nr. 46/2018 privind înființarea, organizarea și funcționarea Oficiului Național pentru Achiziții Centralizate; Ordonanța de Urgență nr. 45/2018 pentru modificarea și completarea unor acte normative cu impact asupra sistemului achizițiilor publice;

Ordonanță de urgență nr. 107/2017 pentru modificarea și completarea unor acte normative cu impact în domeniul achizițiilor publice;

Ordonanța de Urgență a Guvernului nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.

ORDONANȚĂ DE URGENȚĂ nr. 124 din 13 decembrie 2021privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență